Spevák zverejnil novú skladbu s názvom "Všetko". Novinka sa bude nachádzať na albume Mandolína, ktorý vyjde 19. júna.
Slovenský hudobník Adam Ďurica má novú skladbu. Volá sa "Všetko"!
O text piesne sa postaral Vlado Krausz, hudbu zložil Adam.
"Zo skladateľského hľadiska vznikla pieseň Všetko veľmi nevšedne, pretože sa mi ešte nikdy v živote nestalo, že som mal vymyslenú hudbu bez textu a tá by sadla ako uliata na už hotový text. To znamená, že text urobil Vlado osamote bez toho, aby počul moju hudbu a ja som zložil hudbu bez toho, aby som čítal čo i len jeden riadok jeho textu. Keď som následne spojil text s hudbou, tak tam proste sedelo všetko. Nedá sa povedať, že by bol na svete skôr text alebo hudba. Obe zložky vznikli spontánne bez toho, aby jedna o druhej vedela," prezradil spevák.
Adamovi fanúšikovia si k novinke môžu pozrieť aj lyric video, v ktorom tvorcovia použili množstvo fotografií.
"Na fotografiách sú zachytené situácie, kedy som ani nevedel, že sa v miestnosti nachádza fotograf. Som na nich uvoľnený, lebo robím to, čo som celý život chcel – nahrávam v profi štúdiu svoje pesničky a to si užívam. Štúdiové fotky pochádzajú od Martina Ferenčíka, ktorému sa podarilo verne zachytiť náladu albumu. Som s nimi veľmi spokojný," vyjadril sa Ďurica.
Zdroj: SITA, YouTube
Photo: facebook.com/adam.durica